b'\n_START_ARTICLE_\nVigmantas Butkus\n_START_SECTION_\nBiografija\n_START_PARAGRAPH_\n1987 m. baig\xc4\x97 \xc5\xa0iauli\xc5\xb3 pedagogin\xc4\xaf institut\xc4\x85. 1993-1997 m. Vytauto Did\xc5\xbeiojo universiteto ir Lietuvi\xc5\xb3 literat\xc5\xabros ir tautosakos instituto doktorantas, nuo 1997 m. humanitarini\xc5\xb3 moksl\xc5\xb3 daktaras._NEWLINE_Nuo 1988 m. \xc5\xa0iauli\xc5\xb3 pedagoginio instituto (nuo 1997 m. \xc5\xa0iauli\xc5\xb3 universitetas) d\xc4\x97stytojas, 1988-1993 m. Lietuvi\xc5\xb3 kalbos katedros asistentas, 1997-2004 m. Lietuvi\xc5\xb3 literat\xc5\xabros katedros asistentas, vyr. asistentas, docentas, ved\xc4\x97jas, 2004-2006 m. \xc5\xa0iauli\xc5\xb3 universiteto Literat\xc5\xabros istorijos ir teorijos katedros ved\xc4\x97jas, docentas, 2006-2013 m. \xc5\xa1ios katedros docentas. Nuo 2010 m. Lietuvi\xc5\xb3 literat\xc5\xabros ir tautosakos instituto Naujosios literat\xc5\xabros skyriaus vyresnysis mokslo darbuotojas, nuo 2013 \xc5\xa1io skyriaus ved\xc4\x97jas. Nuo 2012 m. Lietuvos ra\xc5\xa1ytoj\xc5\xb3 s\xc4\x85jungos narys._NEWLINE_Paskelb\xc4\x97 per 60 publikacij\xc5\xb3 neoromantin\xc4\x97s dramaturgijos, literat\xc5\xabrin\xc4\x97s baltistikos bei latvistikos ir kitais literat\xc5\xabrologiniais klausimais mokslin\xc4\x97je bei kult\xc5\xabrin\xc4\x97je Lietuvos ir Latvijos spaudoje. Publikavo 6 knygas. I\xc5\xa1spausdino latvi\xc5\xb3 prozos ir poezijos vertim\xc5\xb3.'